พอดีหนูมีเซ็กกับแฟนำม่ได้ป้องกันนะค่ะ พอเสร็จกิจกรรมมาปัสสาวะขัดไม่สุดแสบมากค่ะ ผ่านไปสามชั่วโมงมีตกขาวสีเหลืองไม่มีกลิ่นค่ะคุณ
สวัสดีค่ะ อาการเสียวเวลาปัสสาวะขัด ปัสสาวะไม่สุด แสบเวลาปัสสาวะดังกล่าว น่าจะเป็นอาการของ การติดเชื้อทางเดินปัสสาวะส่วนล่าง ซึ่งสาเหตุของเชื้อ ได้แก่- เชื้อแบคทีเรียชนิดต่างๆ มักเกิดตามหลังการกลั้นปัสสาวะหรือดื่มน้ำน้อยรวมถึงหลังการมีเพศสัมพันธ์พบในผู้หญิงมากกว่าผู้ชาย หญิงตั้งครรภ์ ผู้สูงอายุ และผู้ที่มีโรคเบาหวาน นอกจากนี้ยังพบได้บ่อยในผู้ที่มีนิ่วในกระเพาะปัสสาวะ มีเนื้องอกในกระเพาะปัสสาวะ หรือมีก้อนเนื้องอกที่มดลูกโตจนมาเบียดกระเพาะปัสสาวะ- เชื้อจากโรคติดต่อทางเพศสัมพันธ์ เช่น หนองในแท้ หนองในเทียม เริม ซึ่งนอกจากอาการปัสสาวะที่ผิดปกติแล้ว จะมีตกขาวที่ผิดปกติ และอาการปวดท้องน้อยร่วมด้วย รวมถึงอาการเจ็บขณะมีเพศสัมพันธ์ในเบื้องต้นแนะนำให้ดื่มน้ำมากๆ เพื่อช่วยขับเชื้อโรคออกมา หลีกเลี่ยงการดื่มชา กาแฟ หรือแอลกอฮอล์ ไม่กลั้นปัสสาวะ หลีกเลี่ยงการมีเพศสัมพันธ์ไปก่อนชั่วคราว แต่หากอาการไม่ดีขึ้น ก็ควรไปพบแพทย์เพื่อหาสาเหตุของเชื้อและรักษาค่ะหลังจากรักษาหายแล้ว เพื่อป้องกันการเกิดซ้ำ ก่อนจะมีเพศสัมพันธ์ ควรปัสสาวะออกไปให้หมดก่อน และหลังจากการมีเพศสัมพันธ์ก็ควรปัสสาวะด้วยสำหรับอาการตกขาวสีเหลืองที่เกิดหลังจากมีเพศสัมพันธ์ไป 3 ชั่วโมง อาจเป็นตกขาวที่ออกปนมากับน้ำหล่อลื่นหรือน้ำอสุจิก็ได้ แนะนำให้สังเกตไปก่อน หากไม่ได้มีออกมาอีกเรื่อยๆ ไม่มีกลิ่นเหม็น ไม่มีแสบหรือคันช่องคลอด ไม่มีปวดท้องน้อย ก็ไม่ได้ผิดปกติอะไร แต่หากยังมีตกขาวออกมาอีกเรื่อยๆ หรือตกขาวมีกลิ่นเหม็น หรือมีแสบหรือคันช่องคลอด หรือมีปวดท้องน้อย แสดงว่าเป็นตกขาวที่ผิดปกติ ซึ่งอาจเกิดจากการติดเชื้อโรคติดต่อทางเพศสัมพันธ์ได้